לאחר ההתרגשות הרבה הגענו למגורים בקיימברידג׳ (לאחר נסיעה באוטובוס שהתגלה כסאונה ניידת!). אכלנו ארוחת ערב ראשונה ומשביעה בקמפוס.
לאחר שאכלנו את ארוחת ה"גורמה" בקיימבריג' יצאנו לנסיעה מהסרטים להארי פוטר סטודיוס ולקינוח ביקרנו בעיר קטנה ומקסימה סט. אולבן. ולסיום הערב עושים מינגלינג (חיברות) עם חבר'ה צעירים מרחבי העולם!
לאחר מבחן הסיווג לכיתות בו נבחנו אתמול, הכירו הילדים את חבריהם לכיתה ו... יאללה לעבודה! ללמוד אנגלית! לאחר הלימודים, בילו הילדים בפארק הסמוך לקולג׳ בפעילות ספורטיבית. את היום קינחנו בחוויה מהאגדות- צפינו במחזמר ״אלאדין״ המפורסם, בתיאטרון ענקי במרכז לונדון.
אז לאחר בוקר לימודים שגרתי וארוחת הצהריים, נסענו לעיירה היפהפיה ברי סט. אדמונטס (Bury St. Edmunds), שם מדריכה מקומית ערכה לנו סיור מרתק ומהנה (באנגלית כמובן!). במהלך הסיור ביקרנו בקתדרלה המפורסמת ובגנים המטופחים של העיירה. לאחר מכן קיבלו הילדים זמן חופשי לשיטוט ברחובותיה הציוריים של העיירה.
התחלנו את היום באווירה חגיגית לכבוד יום הולדתה של מיקה. לאחר הלימודים, יצאנו לסיור רגלי בקיימברידג׳ היפיפיה - ראינו את רחוב הקולג׳ים המרשים בו נמצאים מוסדות ההשכלה היוקרתיים. המשכנו לגשר המתמטי שנבנה ללא מסמרים, ונכנסנו לביקור קצר ב- Peter College.
קינחנו בביקור בכיכר השוק הציורית והמשכנו דרך הפארק למגורים כדי להתכונן לקראת קידוש וקבלת שבת.
בערב נלך לערב דיסקו מסעיר וחוויתי ואז נחגוג למיקה בשנית Sweet 16!
אז לאחר השכמה מוקדמת (6:20 בבוקר!!!) אכלנו את ארוחת הבוקר הטעימה בקולג׳ ויצאנו לטיול ללונדון. התחלנו את הסיור בתצפית על גשר לונדון המרשים. המשכנו בשייט מדהים על נהר התמזה עד להגעתנו לאיזור Westminster, בו שוכן הפרלמט הבריטי ושעון הביג בן המפורסם.
ברצוננו להרגיש לונדונים אמיתיים ולכן החלטנו שניסע אל האטרקציה הבאה באמצעות סמלה הידוע של לונדון - רכבת התחתית ״האנדרגראונד״.
לאחר נסיעה קצרצרה בקרון צפוף ומחניק הגענו ליעד- מוזיאון בובות השעווה ״מדאם טוסו״.
במוזיאון פגשנו את טראמפ, בריטני ספירס ואפילו את המלכה אליזבת׳ (וכמובן שתפסנו אותם לסלפי). במוזיאון גם חווינו נסיעה במונית שחורה לונדונית טיפוסית והשכלנו אודות ההיסטוריה וסיפורה של העיר. לאחר מכן עלינו לאוטובוס בדרכנו חזרה לקיימברידג׳.
אפשר לומר בקצרה שיום כיף במיוחד עבר על כוחותינו!
לאחר ארוחת הבוקר בקולג׳ נסענו לעבר הלונה פארק הגדול באנגליה - Thorpe Park. בלונה פארק מתקנים מכל הסוגים והמינים, החל מרכבות הרים משוגעות ועד למתקני מים מרעננים.
חזרנו לקולג׳ (כמובן שעם קצת בחילות וכאבי ראש מכל המתקנים) לארוחת ערב ומשם חזרנו למגורים לעשות כביסה לאחר שבוע חוויתי ומעניין. המשכנו לפעילות הערב במרכז הלימודי, בערב: קזינו נושא פרסים.
לאחר ארוחת הבוקר יצאנו לפעילות היומית שלנו מחוץ לקמפוס, והפעם: פאנטינג (שייט בסירה קטנה) על נהר הקאם. השייט כלל גם הסברים (שהוסברו ע״י רב החובל המיומן) על האתרים שנצפו מהסירה. אחרי הפאנטינג קיבלו הילדים זמן חופשי נוסף בקיימברידג׳ על מנת שיכירו את העיר טוב יותר ויוכלו להנות ממה שיש לעיר המדהימה הזו להציע. לאחר מכן אכלנו צהריים והילדים התפזרו לכיתות הלימוד להמשך תוכנית הלימודים. בערב השתתפו הילדים בפעילות ספורטיבית בפארק Jesus Green הירוק.
היום בילו הילדים בקמפוס בקיימברידג׳: לאחר ארוחת הבוקר התפזרו הילדים לפעילויות הבוקר.
חלקם התכוננו לערב הכשרונות בקמפוס שייערך ביום חמישי, חלקם עשו פעילויות ספורט במדשאה הירוקה בקרבת הקמפוס וחלקם השתתף בסדנת תופים וכלי נגינה חוויתית ומהנה.
לאחר הלימודים וארוחת הערב כייפו הילדים והוציאו המון אנרגיות בדיסקו קצבי עם ילדים מכל רחבי העולם.
איך נסכם את היומיים המדהימים שעברו עלינו???